CELEX: 32015D0027
Language: hu
Date: 2015-01-07 00:00:00
Title: A Bizottság (EU) 2015/27 végrehajtási határozata ( 2015. január 7. ) az EN 474-1:2006+A4:2013 Földmunkagépek szabvány hivatkozásának a 2006/42/EK európai parlamenti és tanácsi irányelv alapján, az Európai Unió Hivatalos Lapjában korlátozással ellátott közzétételéről  EGT-vonatkozású szöveg

8.1.2015   
            
            
               HU
            
            
               Az Európai Unió Hivatalos Lapja
            
            
               L 4/24
            
         A BIZOTTSÁG (EU) 2015/27 VÉGREHAJTÁSI HATÁROZATA
   (2015. január 7.)
   az EN 474-1:2006+A4:2013 Földmunkagépek szabvány hivatkozásának a 2006/42/EK európai parlamenti és tanácsi irányelv alapján, az Európai Unió Hivatalos Lapjában korlátozással ellátott közzétételéről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a gépekről és a 95/16/EK irányelv módosításáról szóló, 2006. május 17-i 2006/42/EK európai parlamenti és tanácsi irányelvre (1) és különösen annak 10. cikkére,
   tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendelet (2) 22. cikke értelmében létrehozott bizottság véleményére,
   mivel:
   
               (1)
            
            
               Amennyiben valamely, az Európai Unió Hivatalos Lapjában közzétett hivatkozási számú harmonizált szabványt átültető nemzeti szabvány megfelel egy vagy több, a 2006/42/EK irányelv I. mellékletében meghatározott alapvető egészségvédelmi és biztonsági követelménynek, az ilyen szabvány szerint gyártott gép esetében vélelmezni kell, hogy az megfelel a vonatkozó alapvető egészségvédelmi és biztonsági követelményeknek.
            
         
               (2)
            
            
               Egy polgár két petíciót is benyújtott az Európai Parlamenthez Németországban földmunkagépekkel összefüggésben bekövetkezett halálos munkahelyi balesetekre vonatkozóan, azt állítva, hogy a balesetek a vezető helyéről nem kielégítő kilátás miatt következtek be. Az adott gépet az EN 474-1 „Földmunkagépek. Biztonság. 1. rész: Általános követelmények” szabvány szerint tervezték.
            
         
               (3)
            
            
               A Bizottság ezért a 2006/42/EK irányelv 22. cikke értelmében létrehozott bizottság képviselőivel együtt megvizsgálta az EN 474-1:2006+A4:2013 „Földmunkagépek. Biztonság. 1. rész: Általános követelmények” harmonizált szabványt, amelynek hivatkozását először 2013. november 28-án tették közzé az Európai Unió Hivatalos Lapjában
                   (3). A vizsgálat következtetése szerint a szabvány szerint tervezett és gyártott földmunkagépek nem biztosítanak megfelelő láthatóságot a vezetőnek ahhoz, hogy az úgy működtethesse a munkagépet, hogy az ne jelentsen veszélyt a vezetőre vagy harmadik személyre nézve.
            
         
               (4)
            
            
               A Bizottság ezért arra a következtetésre jutott, hogy az EN 474-1:2006+A4:2013 harmonizált szabvány nem felel meg a 2006/42/EK irányelv I. mellékletének 1.2.2. Vezérlőberendezések (a veszélyes terek láthatósága indítás során) és 3.2.1. Vezetőhely (láthatóság üzemeltetés közben) pontjában meghatározott alapvető egészségvédelmi és biztonsági követelményeknek.
            
         
               (5)
            
            
               Tekintettel arra, hogy az EN 474-1:2006+A4:2013 szabvány biztonsági elemeit tovább kell fejleszteni, valamint hogy hiányzik e szabvány megfelelő felülvizsgálata, az EN 474-1:2006+A4:2013 szabványnak az Európai Unió Hivatalos Lapjában való közzétételét megfelelő figyelmeztetésnek kell kísérnie,
            
         ELFOGADTA EZT A HATÁROZATOT:
   1. cikk
   A Bizottság a mellékletben meghatározott korlátozásokkal közzéteszi az EN 474-1:2006+A4:2013 „Földmunkagépek. Biztonság. 1. rész: Általános követelmények” szabványra való hivatkozást az Európai Unió Hivatalos Lapjában.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2015. január 7-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 157., 2006.6.9., 24. o.
   
   
      (2)  HL L 316., 2012.11.14., 12. o.
   
   
      (3)  HL C 348., 2013.11.28., 5. o.
   
   
      MELLÉKLET
      A BIZOTTSÁG KÖZLEMÉNYE A 2006/42/EK IRÁNYELV VÉGREHAJTÁSA KERETÉBEN
      (Az uniós harmonizációs jogszabályok értelmében összehangolt szabványok címének és hivatkozásának közzététele)
      
                  ESO (1)
                  
               
               
                  A harmonizált szabvány hivatkozási száma és címe
                  (és a referenciadokumentum)
               
               
                  Első közzététel a HL-ben
               
               
                  A helyettesített szabvány hivatkozása
               
               
                  A helyettesített szabvány megfelelőségére vonatkozó vélelem megszűnésének időpontja
                  1. megjegyzés
               
            
                  CEN
               
               
                  EN 474-1:2006+A4:2013
                  Földmunkagépek. Biztonság. 1. rész: Általános követelmények
               
               
                  2013.11.28.
               
               
                  EN 474-1:2006+A3:2013
                  2. megjegyzés
               
               
                  A hatályvesztés időpontja
                  (2013.11.28.)
               
            
                  
                     Figyelmeztetés: Ez a közzététel nem vonatkozik a szabvány 5.8.1. Láthatóság – A kezelő látómezeje című pontjára, amelynek alkalmazása alapján nem vélelmezhető a 2006/42/EK irányelv I. mellékletének 1.2.2. és 3.2.1. pontjában meghatározott alapvető egészségvédelmi és biztonsági követelményeknek való megfelelés.
               
            
                  1. megjegyzés:
               
               
                  A megfelelőségre vonatkozó vélelem megszűnésének időpontja általában megegyezik az európai szabványügyi szervezet által meghatározott visszavonás időpontjával, azonban felhívjuk e szabványok használóinak a figyelmét arra, hogy bizonyos kivételes esetekben ez másképpen lehet.
               
            
                  2. megjegyzés:
               
               
                  Az új (vagy módosított szabvány) alkalmazási köre megegyezik a helyettesített szabványéval. A meghatározott időpontban a helyettesített szabvány esetében megszűnik a vonatkozó uniós jogszabályok alapvető vagy egyéb követelményeinek való megfelelőségre vonatkozó vélelem.
               
            
         (1)  ESO: Európai szabványügyi szervezet:
      
                  —
               
               
                  CEN: Avenue Marnix 17, B-1000, Brüsszel, Tel.: +32 2 5500811; fax + 32 2 5500819 (http://www.cen.eu)